Nafarroako Parlamentuko Mahaiak, 2021eko urriaren 4an egindako bilkuran, Eledunen Ba­­­­tzarrari en­­­­tzun ondoren, erabaki hau hartu zuen, besteak beste:

**1.** Izapide­­­­tzeko onar­­­­tzea María Luisa De Simón Caballero andreak aurkeztutako galdera, Baztan-Bidasoa eskualderako Lanbide-Heziketako Zentro Integratua eraikitzeko proiektuari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­tzea.

**3.** Osoko Bilkuran izapide­­­­tzea.

Iruñean, 2021eko urriaren 4an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egin du, gobernuak hurrengo kontroleko Osoko Bilkuran ahoz erantzun diezaion.

2021erako Hezkuntza Azpiegituren Plan Gidariaren aurkezpenean, Hezkuntza Departamentuak jakinarazi zuen jasotako proiektuen artean Baztan-Bidasoa eskualderako Lanbide Heziketako Ikaste­txe Integratua zegoela.

Nafarroako Gobernuak Baztango udal-  
ordezkariei jakinarazi zienez, plan horrek 500.000 euro inguruko partida bat jasotzen zuen exekuzio-proiektua idazteko. Proiektu horren obrak 2022tik 2023ra bitartean eginen ziren.

Ikastetxe berri hori, zeinak erreferentziako ikastetxe bat izan nahi baitu, Toki Ona BHIa, Elizondoko LHIa eta Lekaroz BHIa egungo ikaste­txeek egiten ari diren lana finkatuko duena, oinarrizko hezkuntza-behar bat da Nafarroa Iparraldeko eskualde osorako.

Zein egoeratan dago Baztan-Bidasoa eskualderako Lanbide Heziketa Integratuko Ikastetxearen eraikuntza-proiektua, eta zein hezkuntza-eskaintza aurreikusten du du Nafarroako Gobernuko Hezkuntza Departamentuak ikastetxe horretarako.

Iruñean, 2021eko irailaren 29an.

Foru parlamentaria: Marisa de Simón Caballero